Offentliggørelse af en ansøgning om ændring af produktspecifikationen for en betegnelse i vinsektoren i henhold til artikel 105 i Europa-Parlamentets og Rådets forordning (EU) nr. 1308/2013.

(2020/C 63/06)

Denne offentliggørelse giver ret til at gøre indsigelse mod ansøgningen, jf. artikel 98 i Europa-Parlamentets og Rådets forordning (EU) nr. 1308/2013 (1), senest to måneder efter datoen for offentliggørelsen af denne meddelelse.

ANMODNING OM ÆNDRING AF PRODUKTSPECIFIKATION

»delle Venezie«

PGI-IT-A0862-AM03

Ansøgningsdato: 5. maj 2017

1. Regler, der finder anvendelse på ændringen

Artikel 105 i forordning (EU) nr. 1308/2013 – væsentlig ændring

2. Beskrivelse og begrundelse for ændringen

2.1. Ændring af betegnelsen fra »delle Venezie« til »Trevenezie«

Beskrivelse:

Betegnelsen »delle Venezie« erstattes af dets synonym »Trevenezie«.

Begrundelse:

Det er blevet nødvendigt at ændre betegnelsen som følge af den sideløbende ansøgning om beskyttelse af »delle Venezie« som BOB, der har til formål at fremme Pinot Grigio og typer af hvidvin, der er specifikke for området. Angivelsen af de nævnte vine, navnlig »Pinot Grigio«, udgår derfor af produktspecifikationen for den beskyttede geografiske betegnelse (BGB) »Trevenezie«. Formålet med denne ændring er således at skelne mellem produkter fra de to hierarkiske kategorier af betegnelser (den beskyttede geografiske betegnelse (BGB) »Trevenezie«/»Tri Benečije« og den beskyttede oprindelsesbetegnelse (BOB) »delle Venezie«) med henblik på at fremme og øge forbrugernes bevidsthed om de BOB-vine, der er mere specifikke for området.

Den traditionelle status for den geografiske betegnelse »Trevenezie« fremgår klart af den tidligere anvendelse af betegnelsen »Trevenezie« eller »Tre Venezie« for landbrugsfødevarer, navnlig vin, fra det pågældende geografiske/administrative område som synonym for »delle Venezie«.

Betegnelsen »Trevenezie« er historisk anerkendt som et navn, der betegner det areal, der omfatter den nuværende region Triveneto, herunder provinsen Trento, regionen Veneto og regionen Friuli Venezia Giulia, som i historiske dokumenter blev betegnet Tre Venezie [tre Venediger], nemlig Venezia Tridentina, Venezia Euganea og Venezia Giulia.

Dette er grunden til, at betegnelsen »Trevenezie« er nævnt specifikt i beskrivelsen af tilknytningen til området (menneskelige og historiske faktorer) i den eksisterende specifikation for den beskyttede geografiske betegnelse (BGB) »delle Venezie«.

Denne ændring vedrører artikel 1 ff. i produktspecifikationen og afsnit 1 i enhedsdokumentet, navnlig selve betegnelsen.

2.2. Tilføjelse af den slovenske betegnelse »Tri Benečije«

Beskrivelse:

Oversættelsen af betegnelsen til slovensk, »Tri Benečije«, tilføjes også som et alternativ til »Trevenezie«.

Begrundelse:

Ændringen tager hensyn til behovene hos producenter, der tilhører det slovenske sproglige mindretal i Friuli Venezia Giulia, som indgår i produktionsområdet for den beskyttede geografiske betegnelse, jf. EU-retten, lovgivningen i Italien og i regionen Friuli Venezia Giulia vedrørende forholdet mellem staten og dens sproglige mindretal.

Denne ændring vedrører artikel 1 i produktspecifikationen og afsnit 1 i enhedsdokumentet, navnlig selve betegnelsen.

2.3. Fjernelse af druesorten Pinot Grigio fra angivelsen af druesorten

Beskrivelse:

Angivelsen af druesorten Pinot Grigio er fjernet fra angivelsen af druesorten eller -sorterne.

Begrundelse:

Fjernelsen af druesorten Pinot Grigio fra angivelsen af druesorterne hænger sammen med den sideløbende anmodning om registrering af »delle Venezie« som en BOB, fordi anvendelsen af druesorten Pinot Grigio er forbeholdt nævnte betegnelse. Denne beslutning understøttes af hele produktionskæden og har til formål at give den højeste status af oprindelsesbetegnelse for vin fremstillet af druesorten Pinot Grigio.

Denne ændring vedrører artikel 2 ff. i produktspecifikationen og afsnit 5 i enhedsdokumentet, navnlig beskrivelsen af vinene.

2.4. Fjernelse af druesorten Ribolla Gialla fra angivelsen af druesorten

Beskrivelse:

Angivelsen af druesorten Ribolla Gialla er fjernet fra angivelsen af druesorten eller -sorterne.

Begrundelse:

Fjernelse af nævnte druesort, dvs. Ribolla Gialla, er en beslutning, der støttes af hele produktionskæden i det pågældende område med det formål at fremme vin fremstillet af denne naturligt forekommende druesort under andre betegnelser fra Friuli Venezia Giulia.

Denne ændring vedrører artikel 2 ff. i produktspecifikationen og afsnit 5 i enhedsdokumentet, navnlig beskrivelsen af vinene.

2.5. Betingelser for produktion af vin med angivelse af to druesorter på etiketten

Beskrivelse:

De tekniske betingelser for produktionen af vintyper med angivelse af to druesorter på etiketten er blevet reguleret. navnlig ved at fastsætte, at for de pågældende vine skal druer af den sort, der udgør den mindste andel, være på mindst 15 %.

Begrundelse:

Disse regler er i overensstemmelse med EU-lovgivningen og den nationale lovgivning om mærkning og præsentation med forbehold af de særlige mærkningsbestemmelser, der giver mulighed for at nævne to druesorter på etiketten på sådanne vine.

Denne ændring vedrører produktspecifikationens artikel 2 og vedrører ikke noget afsnit i enhedsdokumentet.

2.6. Udbyttet af druer pr. hektar for hvidvin fremstillet af druer af sorten Pinot Grigio

Beskrivelse og begrundelse:

Udbyttet af druer pr. hektar, der er på 19 000 kg/ha, er blevet tilføjet for hvidvin i kategorien vin og perlevin, der er fremstillet af sorten Pinot Grigio, selv om denne druesort ikke er angivet på etiketten. Dette svarer til det reelle produktionsudbytte, der er opnået fra denne sort.

Denne ændring vedrører artikel 4, stk. 3, i produktspecifikationen og afsnit 6 i enhedsdokumentet, navnlig punkt 6.b) Maksimaleudbytter.

2.7. Forbud mod angivelse af sorterne Pinot Grigio og Ribolla Gialla på etiketten

Beskrivelse:

Denne ændring forbyder henvisninger til sorterne Pinot Grigio og Ribolla Gialla i vinens navn og præsentationen af den i overensstemmelse med bestemmelserne i den gældende EU-lovgivning.

Begrundelse:

Et sådant forbud er i overensstemmelse med de ovenfor beskrevne ændringer. Hele vinsektoren anså det for nyttigt at genindføre forbuddet mod at medtage henvisninger til druesorterne Pinot Grigio og Ribolla Gialla på etiketten for at forbeholde deres anvendelse til fremme af andre beskyttede betegnelser i området.

Denne ændring vedrører sidste afsnit i artikel 7 i produktspecifikationen og afsnit 10 i enhedsdokumentet, navnlig Vigtige yderligere betingelser.

2.8. Tilknytning til området – grunde til at bruge navnet »Trevenezie«/»Tri Benečije«

Beskrivelse og begrundelse:

Årsagerne til at ændre navnet til »Trevenezie« som synonym for de navne, der førhen blev anvendt for det pågældende geografiske område (»Tre Venezie«, »Le Venezie« og »delle Venezie«), er blevet fastsat og er i overensstemmelse med ovennævnte ændringer vedrørende ændring af navnet på den geografiske betegnelse fra »delle Venezie« til »Trevenezie« og »Tri Benečije« på slovensk.

Denne ændring vedrører sidste afsnit i artikel 8, litra a), i produktspecifikationen og afsnit 9 i enhedsdokumentet, navnlig Tilknytning til det geografiske område.

ENHEDSDOKUMENT

1. Betegnelse

Trevenezie

Tri Benečije

2. Medlemsstat

Italien

3. Type geografisk betegnelse

BGB — beskyttet geografisk betegnelse

4. Kategorier af vinavlsprodukter

1. Vin

8. Perlevin

5. Beskrivelse af vinen/vinene

Hvid, i kategorierne vin og perlevin, herunder med angivelse af druesorten eller -sorterne, med undtagelse af Pinot Grigio og Ribolla Gialla

Hvidvinene er hovedsageligt friske og rene, unge, med et godt syreindhold og afbalancerede med hensyn til alkohol. Farven varierer fra lysegul til strågul til gylden, nogle gange med et grønligt og lyserødt skær.

Aromaen kan variere fra delikat til intens, generelt bestemt af aromaen af de vigtigste druesorter, der anvendes i vinen. Smagen er hovedsagelig let og frisk, undertiden kraftig smag og med en god struktur. De hvide perlevine, der er harmoniske og tørre til halvsøde, har en lysegul til strågul farve, de er lette og friske på tungen med et godt syreindhold, afbalancerede og med et moderat alkoholindhold. De frembringer aromatiske noter, der varierer fra blomstret til intenst frugtagtig, af friske frugter med hvidt kød til tropiske frugter.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 3,5 gram pr. liter udtrykt i vinsyre Indhold af flygtig syre, maksimum (i milliækvivalenter/l) Totalt indhold af svovldioxid, maksimum (mg/l)

Rød, i kategorierne vin og perlevin, herunder med angivelse af druesorten eller -sorterne, med undtagelse af Marzemino for provinsen Trento

Rødvinene kan variere fra let rød til rubinrød til granatrød, afhængigt af druesorten og modningsperioden, med intense olfaktoriske aromaer af mere eller mindre moden rød frugt og typiske urteagtige noter i Bordeaux-sorter. Generelt kan rødvinene være friske med reduceret syreindhold; når de er lagret, er de komplekse med en god struktur, fløjlsagtige og harmoniske med fuld smag, den helt rigtige mængde tanniner og en god syrebalance. De er generelt bløde og nemme at drikke og bliver mere komplekse med forarbejdning og aldring. Røde perlevine har en frisk og livlig smag med et velafbalanceret syreindhold og flere aromatiske noter af moden frugt.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 3,5 gram pr. liter udtrykt i vinsyre Indhold af flygtig syre, maksimum (i milliækvivalenter/l) Totalt indhold af svovldioxid, maksimum (mg/l)

Rosé, i kategorierne vin og perlevin, herunder med angivelse af druesorten eller -sorterne, med undtagelse af Marzemino for provinsen Trento

Rosévine er karakteriseret ved en lyserød farve af varierende intensitet, undertiden lettere kirsebærrød, de er behagelige, frugtagtige og duftende med en delikat aroma, der udviser variabiliteten af blomster og frisk frugt; nogle gange med aromatiske noter, der afspejler de anvendte druesorter. Vinenes smag varierer fra tør/skarp til sød, de er smagfulde og friske, afbalancerede og har normalt et moderat alkoholindhold. Perlevin som rosé har en frisk og livlig smag med en afbalanceret syreindhold og forbedrede aromatiske noter, der spænder fra kirsebær til bær til lokale frugter med hvidt kød og undertiden tropiske frugter.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 3,5 gram pr. liter udtrykt i vinsyre Indhold af flygtig syre, maksimum (i milliækvivalenter/l) Totalt indhold af svovldioxid, maksimum (mg/l)

Novello inden for vin, herunder med angivelse af druesorten eller -sorterne, med undtagelse af Marzemino for provinsen Trento

Vine i Novello-versionen er hovedsageligt røde og med en farve, der kan variere fra let rød til rubinrød til granatrød. Afhængigt af sorten kan de have delikate til intense aromaer, der minder om mere eller mindre moden frugt, herunder tropisk frugt, sammen med en tydelig forekomst af krydrede noter af kulstofudblødning. Smagen kan være halvsød til tør, intens og meget smagfuld.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske karakteristika Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 3,5 gram pr. liter udtrykt i vinsyre Indhold af flygtig syre, maksimum (i milliækvivalenter/l) Totalt indhold af svovldioxid, maksimum (mg/l)

6. Vinfremstillingsmetoder

a. Væsentlige ønologiske fremgangsmåder

Ingen.

b. Maksimumsudbytter

Hvid-, rød- og rosévin fremstillet i den selvstyrende provins Trento

23 000 kg druer pr. hektar

Vin, herunder med angivelse af druesorten, fremstillet i den selvstyrende provins Trento

19 500 kg druer pr. hektar

Hvid-, rød-og rosévin, der produceres i regionerne Friuli Venezia Giulia og Veneto, herunder med angivelse af druesorten

23 000 kg druer pr. hektar

Vine fremstillet i Friuli Venezia Giulia og Veneto med angivelse af druesorterne Cabernet Franc, Chardonnay, Incrocio Manzoni B, Moscato Giallo

19 000 kg druer pr. hektar

Vine fremstillet i Friuli Venezia Giulia og Veneto med angivelse af druesorterne Moscato Rosa, Pinot Bianco, Pinot Nero, Riesling Renano

19 000 kg druer pr. hektar

Vine produceret i Friuli Venezia Giulia og Veneto med angivelse af druesorterne Sauvignon og Traminer Aromatico

19 000 kg druer pr. hektar

Hvidvine fremstillet i Friuli Venezia Giulia og Veneto, der hidrører fra druer af sorten Pinot Grigio

19 000 kg druer pr. hektar

7. Afgrænsning af det geografiske område

Det afgrænsede område for vin, som er forsynet med den geografiske betegnelse »Trevenezie«/»Tri Benečije«, omfatter:

— for den selvstyrende provins Trento: hele provinsens område

— for regionen Veneto: hele det administrative område i provinserne Belluno, Padua, Rovigo, Treviso, Venedig, Verona og Vicenza

— for regionen Friuli Venezia Giulia: hele det administrative område af provinserne Pordenone, Udine, Gorizia og Trieste.

8. Primære druesorter

Cabernet Franc N. – Cabernet

Cabernet Sauvignon N. – Cabernet

Chardonnay B.

Lagrein N.

Mantonico Bianco B.

Manzoni Bianco B. – Incrocio Manzoni 6.0.13 B.

Marzemino N. – Berzamino

Merlot N.

Meunier N.

Moscato Giallo B. – Moscato

Moscato Giallo B. – Moscatello

Moscato Giallo B. – Moscatellone

Moscato Giallo B. – Goldmuskateller

Moscato Rosa Rs. – Moscato delle Rose

Moscato Rosa Rs. – Rosen Muskateller

Müller Thurgau B. – Riesling x Sylvaner

Nosiola B.

Pinot Bianco B. – Pinot Blanc

Pinot Grigio – Pinot Gris

Pinot Grigio – Ruländer

Pinot Nero N. – Blauburgunder

Pinot Nero N. – Blauer Spätburgunder

Rebo N.

Riesling Renano B. – Riesling

Sauvignon B. – Sauvignon Blanc

Schiava Gentile N. – Vernatsch

Schiava Gentile N. – Schiava

Schiava Gentile N. – Kleinvernatsch

Schiava Gentile N. – Mittervernatsch

Schiava Grossa N. – Schiava

Schiava Grossa N. – Vernatsch

Schiava Grossa N. – Großvernatsch

Schiava Grossa N. – Edelvernatsch Gr

Teroldego N.

Traminer Aromatico Rs. – Gewürztraminer

Casetta N.

Franconia N.

Goldtraminer B.

Gosen N.

Groppello di Revò N. – Groppello

Kerner B.

Lambrusco a Foglia Frastagliata N. – Lambrusco

Lambrusco a Foglia Frastagliata N. – Enantio N.

Negrara N.

Petit Verdot N

Riesling Italico B. – Riesling

Riesling Italico B. – Welschriesling

Rossara N.

Schiava Grigia N. – Schiava

Schiava Grigia N. – Grauvernatsch

Schiava Grigia N. – Vernatsch

Sennen N.

Sylvaner Verde B. – Sylvaner

Sylvaner Verde B. – Grüner Sylvaner

Syrah N. – Shiraz

Trebbiano Toscano B. – Trebbiano

Trebbiano Toscano B. – Biancame B.

Trebbiano Toscano B. – Procanico

Trebbiano Toscano B. – Ugni Blanc

Carmenère N. – Cabernet

Carmenère N. – Cabernet Nostrano

Lagarino B.

Verdealbara B.

Verdealbara B. – Erbamat B.

Paolina B.

Maor B.

Saint Laurent N.

Barbera N.

Bianchetta Trevigiana B. – Bianchetta

Malvasia Istriana B. – Malvasia

Marzemina Grossa N. – Marzemina Bastarda

Pinot Nero N. – Pinot Noir

Glera B. – Serprino

Glera Lunga B. – Glera

Glera Lunga B. – Serprino

Tocai Friulano B. – Tai

Tocai Friulano B. – Friulano

Trevisana Nera N.

Turca N.

Turca N. – Serbina N.

Moscato Bianco B. – Gelber Muskateller

Moscato Bianco B. – Moscatello

Moscato Bianco B. – Moscatello

Moscato Bianco B. – Moscato

Moscato bianco B. – Moscatellone

Moscato Bianco B. – Muscat

Moscato Bianco B. – Muskateller

Cavrara N.

Corbina N. – Corbinella

Garganega B. – Garganego

Garganega B. – Grecanico Dorato B.

Grapariol B.

Malbech N.

Moscato Giallo B. – Muscat

Moscato Giallo B. – Muskateller

Pinella B. – Pinello

Pinella B. – Pinella Bianca

Raboso Piave N. – Raboso

Raboso Piave N. – Friularo

Raboso Veronese N. – Raboso

Refosco dal Peduncolo Rosso N. – Refosco

Refosco dal Peduncolo Rosso N. – Malvoise

Turchetta N.

Incrocio Bianco Fedit 51 C.S.G. B.

Marzemina Bianca B. – Marzemina

Manzoni Moscato N. – Incrocio Manzoni 13.0.25

Manzoni Rosa Rs. – Incrocio Manzoni 1-50

Sangiovese N. – Sangioveto

Malvasia Bianca di Candia B. – Malvasia

Malvasia Bianca di Candia B. – Malvoisie

Malvasia Bianca di Candia B. – Malvoisier

Lambrusco Maestri N. – Lambrusco

Lambrusco Maestri N. – Groppello Maestri

Boschera B.

Incrocio Manzoni 2.15 N. – Manzoni Rosso

Marzemino N. – Berzemino

Perera B.

Recantina N.

Verdiso B.

Verduzzo Friulano B. – Verduzzo

Verduzzo Trevigiano B. – Verduzzo

Wildbacher N.

Incrocio Manzoni 2-14 N.

Incrocio Manzoni 2-3 B.

Lambrusco di Sorbara N. – Lambrusco

Ancellotta N. – Lancellotta

Fertilia N.

Flavis B.

Italica B.

Nigra N.

Prodest N.

Tocai Rosso N. – Alicante N.

Tocai Rosso N. – Garnacha Tinta N.

Tocai Rosso N. – Granaccia N.

Tocai Rosso N. – Grenache N.

Tocai Rosso N. – Tai Rosso

Cortese B. – Bianca Fernanda

Corvina N. – Cruina

Corvinone N.

Durella B. – Durello

Molinara N.

Rondinella N.

Trebbiano di Soave B. – Trebbiano

Trebbiano di Soave B. – Turbiana

Trebbiano di Soave B. – Verdicchio Bianco B.

Croatina N. – Bonarda

Dindarella N.

Forsellina N.

Malvasia Bianca Lunga B. – Malvasia

Malvasia Bianca Lunga B. – Malvoisie

Malvasia Bianca Lunga B. – Malvoisier

Oseleta N.

Rossignola N. – Rossetta

Trebbiano Giallo B. – Rossetto

Trebbiano Giallo B. – Trebbiano

Trebbiano Romagnolo B. – Trebbiano

Veltliner B. – Grüner Veltliner

Pedevenda B.

Vespaiola B. – Vespaiolo

Freisa N.

Ciliegiolo N. – Morettone

Groppello Gentile N. – Groppello

Picolit B.

Ribolla Gialla B. – Ribolla

Vitouska B.

Gamay N.

Pignolo N.

Schioppettino N.

Terrano N. – Refošk

Refosco Nostrano N. – Malvoise

Refosco Nostrano N. – Refosco

Refosco Nostrano N. – Refosco Grosso

Refosco Nostrano N. – Refoscone

Cividin B.

Sciaglin B.

Ucelut B.

Cjanorie N.

Forgiarin N.

Piculit-Neri N.

Semillon B.

Piccola Nera N.

Tazzelenghe N.

Pinot Bianco B. – Weiß Burgunder

Pinot Bianco B. – Weißburgunder

Pinot Bianco B. – Weissburgunder

Pinot Nero N. – Spätburgunder

9. Tilknytning til det geografiske område

»Trevenezie«/»Tri Benečije« for alle vinkategorier (vin og perlevin)

Oplysninger om det geografiske område

Naturlige faktorer, der har relevans for tilknytningen: Området omfatter Trentino, Friuli Venezia Giulia og Veneto. Jorden er karakteriseret ved en bjergbue mod nord, der omslutter produktionsområdet og beskytter det mod de kolde vinde fra nord og nordøst, og krydses af talrige floder med betydelig kapacitet og konstant strøm, en vugge for vindyrkning. Klimaet er karakteriseret ved gennemsnitlige årlige temperaturer på 10-14 °C. De koldeste måneder er december og januar, og de varmeste er juli og august. Gennemsnitlig årlig nedbør er 700-1 300 mm. På trods af den høje nedbør, har jorden tilstrækkelig dræningskapacitet. Takket være udfældningen og den gode vandforsyning, der er til rådighed, holder jorden i tilstrækkelig grad på vandet. De afbødende virkninger af bjergbuen mod nord og Adriaterhavet mod syd har en betydelig indflydelse på temperaturen og reducerer termiske ekstremer sommer og vinter. Effekten af bevægelsen af luftmasser konditioneret af havet og bjergsystemet er at regulere deres flow og dermed den tilhørende nedbør. Ændringer i dagtimerne i vindretningen i august og september skaber de optimale temperaturændringer for modnende druer. De tre komponenter: Alperegionen og Foralperne, Adriaterhavet og det net af floder, som krydser hele området fra nord til syd, tjener til at gøre hele produktionsområdet homogent.

Med hensyn til jordbund består Foralperne og bakkerne hovedsageligt af kalkholdige formationer eller kalkholdige dolomitformationer fra den mesozoiske periode med jordtekstur, der er egnet til dræning af vand.

Lavlandsområderne omfatter flodaflejringer, som stammer fra materialer, der transporteres af de forskellige floder, som krydser hele området, og som har jord med en tekstur lige fra sandet lerjord til sandet porøs lerjord, undertiden med dybe sedimenter af ler-silt og generelt karakteriseret ved god dræning.

Alle disse jordbunds- og klimakarakteristika gør området særligt velegnet til fremstilling af druer og vine af højeste kvalitet.

Historiske faktorer, der har relevans for tilknytningen: »Trevenezie«/»Tri Benečije« er det navn, der stadig bruges i dag til at identificere området, som historisk er forbundet først til Republikken Venedig og derefter til det østrig-ungarske imperium. Republikken Venedig har også efterladt sit præg på forvaltningen af skov- og landbrug. Efterhånden som venetianske patriciere fulgte floden opstrøms, tog de området i besiddelse og udviklede forvaltning af landbrug i henhold til innovative ordninger på den tid. Efter Republikken Venedigs fald blev hele området en del af det østrig-ungarske imperium i flere århundreder. På grund af beliggenheden ved Middelhavet er området meget vigtigt for fødevareproduktion, herunder vin. Det var i denne periode, at navnet »Trevenezie« blev velkendt både inden for imperiet og i naboriget Italien. Brugen af dette geografiske navn var udbredt blandt de østrig-ungarske og italienske myndigheder. Vinavlerne brugte betegnelsen »Trevenezie« til at identificere bordvin frem til 1977, hvor det accepterede geografiske navn blev »delle Venezie« med »Trevenezie« som synonym. Betegnelsen »Trevenezie« blev også anvendt på slovensk, nemlig »Tri Benečije«, for at tage hensyn til behovene blandt producenter fra det slovenske sproglige mindretal.

Uddannelsesaktiviteter og udbredelse af nye vindyrkningsmetoder og ønologiske metoder fra skolerne i San Michele all’Adige og Conegliano banede vejen for moderne vindyrkning. Vinavlere i området bidrog i høj grad til området ved at indføre processer og metoder til forvaltning af vindyrkningsarealer, som kombinerer miljømæssig og økonomisk bæredygtighed samt innovative vinfremstillingsteknologier, hvilket sikrer god produktion og et godt omdømme til den geografiske betegnelse.

»Trevenezie«/»Tri Benečije«, vinkategori

Information om specifikke produktkvaliteter, der kan tilskrives den geografiske oprindelse og årsagssammenhængen med det geografiske område

Hvidvinene er hovedsageligt friske, unge og rene med godt syreindhold og afbalancerede med hensyn til alkohol. Farven varierer fra lysegul til strågul til gylden, nogle gange med et grønligt og lyserødt skær.

Aromaen kan variere fra delikat til intens, generelt bestemt af aromaen af de vigtigste druesorter, der anvendes i vinen. Smagen er hovedsagelig lys og frisk på tungen, undertiden smagfuld og med en god struktur. De er harmoniske og tørre til halvsøde.

Rødvinene kan variere fra let rød til rubinrød til granatrød, afhængigt af druesorten og modningsperioden, med intense olfaktoriske aromaer af mere eller mindre moden rød frugt og typiske urteagtige noter i Bordeaux-sorter. Generelt kan rødvinene være friske med reduceret syreindhold; når de er lagret, er de komplekse med en god struktur, fløjlsagtige og harmoniske med fuld smag, den helt rigtige mængde tanniner og en god syrebalance. De er generelt bløde og nemme at drikke og bliver mere komplekse med forarbejdning og aldring.

Rosévinene er karakteriseret ved en lyserød farve af varierende intensitet, undertiden lettere kirsebærrød, de er behagelige, frugtagtige og duftende med en delikat aroma, der viser hele viften af blomster og frisk frugt, undertiden med aromatiske noter, der afspejler de sorter, der er brugt. Vinenes smag varierer fra tør/skarp til sød, de er smagfulde og friske, afbalancerede og har normalt et moderat alkoholindhold.

Vine i Novello-versionen er hovedsageligt røde og med en farve, der kan variere fra let rød til rubinrød til granatrød. Afhængigt af sorten kan de have delikate til intense aromaer, der minder om mere eller mindre moden frugt, herunder tropisk frugt, sammen med en tydelig forekomst af krydrede noter af kulstofudblødning. Smagen kan være halvsød til tør, intens og meget smagfuld.

Vinens kvalitetskendetegn bestemmes af jordbunds- og klimaforholdene i produktionsområdet. Det tempererede, kølige og let blæsende klima, den veldrænede jord med tilstrækkelig vand til rådighed på grund af regnskyl, også i sommermånederne, og de markante variationer mellem nat- og dagtemperaturer, når druer modnes, sikrer optimal modning af drueklaser, hvilket resulterer i druer med et godt sukker- og syreindhold, kombineret med andre kvalitative og organoleptiske egenskaber, som er specifikke for hver sort, og som afspejles i de vine, de bruges til at fremstille.

Årsagssammenhængen er derfor baseret på produktets specifikke kvalitet, som kan henføres til dets geografiske oprindelse.

»Trevenezie«/»Tri Benečije«, vinkategori perlevin

Information om specifikke produktkvaliteter, der kan tilskrives den geografiske oprindelse og årsagssammenhængen med det geografiske område

Takket være skummet, der fremhæver aromaen af druesorterne, er perlevin generelt behagelig og smagfuld, undertiden kompleks og med velsmagende syrlige noter.

Hvide perlevine er harmoniske og tørre til halvsøde, har en lysegul til strågul farve, de er lette og friske på tungen med godt syreindhold, afbalancerede og med et moderat alkoholindhold. De er karakteriseret ved aromatiske noter, der kan være blomsteragtige eller intenst frugtagtige, og som minder om frugter med hvidt kød eller tropisk frugt.

Rød- og rosévine, som er produkter, der er meget repræsentative for området, stammer hovedsageligt fra de oprindelige sorter Rabosi, Schiave og Corvine. Farven varierer fra let rød til granatrød i rødvine og er lyserød af varierende intensitet, undertiden nærmest kirsebærrød, i rosévin. Rødvine har en frisk og livlig smag med et velafbalanceret syreindhold og flere aromatiske noter af moden frugt. Rosévinene er på sin side behagelige vine til sæsonbestemt forbrug med en delikat duft, der minder om frugter fra kirsebær til bær til lokale frugter med hvidt kød og undertiden tropiske frugter, en frisk og livlig smag med et afbalanceret syreindhold.

Vinens kvalitetskendetegn bestemmes af jordbunds- og klimaforholdene i produktionsområdet. Det tempererede, kølige og let blæsende klima, den veldrænede jord med tilstrækkelig vand til rådighed på grund af regnskyl, også i sommermånederne, sikrer en begrænset men konstant vandforsyning, hvilket betyder, at drueklaser kan modnes løbende, hvilket gør det muligt at opnå druer med en kvalitet og analytiske egenskaber, som er egnede til fremstilling af perlevin. Det er navnlig variationen i dag- og nattemperaturer under modningen af drueklaserne, der er afgørende for at kunne opnå sådanne råmaterialer, da disse forhold er gunstige for dyrkning af druer med en afbalanceret syre-aromatisk profil.

Årsagssammenhængen er derfor baseret på produktets specifikke kvalitet, som kan henføres til dets geografiske oprindelse.

10. Vigtige yderligere betingelser

Supplerende mærkningsbestemmelse

Retlig ramme: EU-lovgivning

Type yderligere betingelse: Supplerende bestemmelser om mærkning

Beskrivelse af betingelsen:

I overensstemmelse med bestemmelserne i gældende EU-lovgivning må navnet på druesorterne Pinot Grigio og Ribolla Gialla ikke anvendes til hvid-, rød- og rosévin, der er fremstillet af disse sorter i kategorierne vin og perlevin.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/12852

(1) EUT L 347 af 20.12.2013, s. 671.